Mulla’t per l’esclerosi múltiple | CAP Poblenou
← L’aventura de la criança és més fàcil amb companyia
Taula de Salut Comunitària del Poblenou →
El Mulla’t per l’esclerosi múltiple se celebrarà aquest any el diumenge 13 de juliol a més de 600 piscines de Catalunya. La firma Kukuxumusu ha dissenyat la imatge, que té com a protagonistes dues gotes: una d’aigua i una d’oli, que porten per nom Mulla’t i L’Oli.
El motiu de la gota d’oli és que aquest any la campanya arriba també als supermercats. Durant tot el mes de juliol, adquirint una ampolla d’oli OleAurum, elaborat per petits productors catalans units sota la marca Olis de Catalunya, participareu a la campanya Mulla’t. Per cada ampolla venuda, Olis de Catalunya cedirà un euro a la Fundació Esclerosi Múltiple, sense cost pel consumidor.
Què és l’esclerosi múltiple? L’esclerosi múltiple és una malaltia del sistema nerviós central que afecta el cervell i la medul·la espinal. És molt important tenir en compte que l’esclerosi múltiple: no és una malaltia contagiosa, no és hereditària i no és mortal.
Actualment és encara difícil predir l’aparició de brots o símptomes atribuïbles a l’esclerosi múltiple. Existeixen formes benignes d’esclerosi múltiple, en les quals la malaltia ocasiona molt pocs trastorns o conseqüències durant la vida. Les persones afectades per l’esclerosi múltiple solen passar períodes d’empitjorament i després se sol esdevenir una millora.
És important el seguiment de l’evolució de l’esclerosi múltiple mitjançant visites periòdiques al neuròleg, que és la persona que millor pot aconsellar i informar sobre els tractaments aplicables en cada fase del curs evolutiu o de les complicacions, si apareixen.
Fundació Esclerosi Mùltiple
Aquesta entrada s'ha publicat en Notícies i etiquetada amb barcelona, CAP Poblenou, esclerosi múltiple, mulla't, salut. Afegiu a les adreces d'interès l'enllaç permanent.